 Dịka e kwuru na ihe onye zùnyere ọ bụrụ akara ya, otu ụgbọ òlòko trailer akwọọla mmadụ abụọ ka akamụ nAbagana dị nokpuru ọchịchị Njikọka nke steeti Anambra.  Ya bụ ihe mberede okporo ụzọ bụ nke weere ọnọdụ nihu ụlọ akwụkwọ National Open University of Nigeria, dị nAbagana.Dịka ndị ọnọ mgbe o mere siri wee kọọ, nwoke na-akwọ ya bụ ụgbọ òlòko jiri ya wee buru nwunye ya na ụmụ ya abụọ, wee na-efe ka nnụnụ, e leghị anya nihi mmanya ma ọ bụ anwụrụ ike ọ ñụrụ, wee ruo mgbe ọ pụghị ịjide onwe ya ọzọ; o wee sukanye isi nebe a na-eregasị ihe dị nakụkụ okporo ụzọ ahụ, wee kwọọ mmadụ abụọ zaa zaa. Ọtụtụ ndị dị iche iche nwètara mmerụ ahụ, ebe ọtụtụ ihe bụkwa ihe e bibìsìrì site na ya bụ ihe mberede; ma nwoke ahụ na-akwọ ya bụ ụgbọ oloko ka e kwuru na ọ nọgodi naka ndị ọrụ uwe ojii ugbu a.Nokwu ya bànyere ihe mberede ahụ, onye na-anọchite anya ọgbọ nta nkwàdo Njikọka nke abụọ nụlọ ọgbakọ omebe iwu steeti ahụ, bụ Maazị Pete Ibidà kọwara nke ahụ dịka nke jọgburu onwe ya, ma kpọkuo ndị na-akwọ ugbọala ka ha na-eji nwayọ, bèlata oke ọsọ, na-adị nịkwọ ụgbọala ha, ma na-aghọtakwa na o nwere ndị ọzọ na-agbakwa na ya bụ ụzọ, iji wee bèlata oke ihe mberede okporo ụzọ.Otu ọ dị, ndị ụlọ ọrụ Anambra Traffic Management Agency ATMA enyela aka bupù ozu ndị ahụ nwụrụ anwụ, bupù Keke Na Peep na ọtụtụ ihe ndị ọzọ ụgbọ oloko ahụ tigwòsìrì, tinyere ya bụ ụgbọ oloko nonwe ya, iji me ka ụzọ gaa. 